1o Τοσίτσειο Δημοτικό Σχολείο Εκάλης

Εκδηλώσεις Νοεμβρίου 2013

**Β΄ ΤΑΞΗ: Ίδρυμα Μείζονος Ελληνισμού**

Την Δευτέρα 4 Νοεμβρίου 2013 οι μαθητές της Β΄ τάξης του Αου Αρσακείου Τοσιτσείου Δημοτικού Σχολείου Εκάλης θα παρακολουθήσουν το εκπαιδευτικό πρόγραμμα, που σχεδιάστηκε και πρωτοπαρουσιάστηκε στο Μουσείο Επιστημών του Λονδίνου «Ο Πλανήτης σε χρειάζεται … Ζήσε το 2050». Με άμεσο διαδραστικό και διασκεδαστικό τρόπο οι μαθητές μεταφέρονται στο 2050 και καλούνται να αντιμετωπίσουν τις νέες συνθήκες του πλανήτη Γη. Θα διαμορφώσουν την πόλη του μέλλοντος, η οποία για να είναι βιώσιμη απαιτεί καινούργιους τρόπους σκέψης και τεχνικές. Για την επίτευξη αυτού του στόχου οι μαθητές από έμπειρους μουσειοπαιδαγωγούς παρακινούνται να συνεργαστούν, να παρατηρήσουν, να ερευνήσουν και να δημιουργήσουν. Στη συνέχεια στη θόλο του ιδρύματος θα παρακολουθήσουν την τρισδιάστατη ταινία – ντοκιμαντέρ με τίτλο «Δαρβίνος: το μυστήριο της φύσης». Η ταινία υπόσχεται ένα περιπετειώδες ταξίδι ανακάλυψης της εξέλιξης της ζωής στον πλανήτη μας.

**Α΄ΤΑΞΗ: Μουσείο Πειραμάτων «Πρόγραμμα Διατροφής»**

**Σωστή διατροφή καλύτερη ζωή**

Την Τετάρτη 6 Νοεμβρίου 2013 οι μαθητές της Α΄ τάξης του Αου Αρσακείου Τοσιτσείου Δημοτικού Σχολείου Εκάλης μέσα από βιωματικά παιχνίδια θα ανακαλύψουν τις σωστές διατροφικές συνήθειες, θα παρακολουθήσουν πειράματα χημείας τροφίμων που αποκαλύπτουν τα μυστικά των τροφών. Μέσα από αυτές τις προσεγγίσεις θα αντιληφθούν τη σημαντικότητα της σωστής διατροφής για την ανάπτυξή τους και την προσωπική τους ευθύνη γι' αυτό.

**Γ΄ΤΑΞΗ: Μουσείο Πειραμάτων**

Την Πέμπτη 7 Νοεμβρίου 2013 οι μαθητές της Γ΄ τάξης του Αου Αρσακείου Τοσιτσείου Δημοτικού Σχολείου Εκάλης, με αφορμή το Διαθεματικό Σχέδιο Εργασίας με θέμα το νερό θα επισκεφτούν το Μουσείο Πειραμάτων και θα παρακολουθήσουν το πρόγραμμα «Μία σταγόνα διηγείται». Σ’ αυτό θα μάθουν για το νερό και τις ιδιότητές του, για τον κύκλο του νερού και θα κάνουν διάφορα πειράματα

**Γιορτή Ταξιαρχών**

Στις 8 Νοεμβρίου 2012 οι μαθητές των Γ΄, Δ΄, Ε΄ και ΣΤ΄ τάξεων του Αου Αρσακείου Τοσιτσείου Δημοτικού Σχολείου Εκάλης θα παρακολουθήσουν την γιορτή των Ταξιαρχών στο Θέατρο των Αρσακείων Τοσιτσείων Εκάλης προς Τιμή στους ευεργέτες του σχολείου μας Μιχαήλ και Ελένη Τοσίτσα.

**Ε΄ ΤΑΞΗ: Γιορτή Πολυτεχνείου**

Στις 15 Νοεμβρίου 2013 οι μαθητές των Γ΄, Δ΄, Ε΄ και ΣΤ΄ τάξεων του Αου Αρσακείου Τοσιτσείου Δημοτικού Σχολείου Εκάλης θα παρακολουθήσουν την γιορτή του Πολυτεχνείου στο θέατρο των Αρσακείων Τοσιτσείων Εκάλης, την οποία παρουσιάζουν οι μαθητές της Ε΄ τάξης του Α΄ Αρσακείου Τοσιτσείου Δημοτικού Σχολείου.

**22 Νοεμβρίου 2013**

**Δ΄ ΤΑΞΗ: Ίδρυμα Μείζονος Ελληνισμού**

Την Παρασκευή 22 Νοεμβρίου 2013 οι μαθητές της Δ΄ τάξης του Αου Αρσακείου Τοσιτσείου Δημοτικού Σχολείου Εκάλης θα επισκεφθούν το Ίδρυμα Μείζονος Ελληνισμού. Σκοπός του είναι η διάσωση και διάδοση της ιστορικής μνήμης και παράδοσης, η συνειδητοποίηση της οικουμενικής διάστασης του Ελληνισμού, καθώς και η προβολή της συμβολής του στην εξέλιξη του πολιτισμού. Οι στόχοι και οι σκοποί του ΙΜΕ υλοποιούνται μέσα από ένα πλήθος δραστηριοτήτων και προγραμμάτων, τα οποία έχουν χαρακτήρα καινοτόμο και πρωτοποριακό, καθώς αξιοποιούν τις τελευταίες τεχνολογικές εξελίξεις της πληροφορικής και οπτικοακουστικά μέσα για την παράθεση πληροφοριών και διαδραστικών εκθεμάτων κάθε είδους.

**Ε2΄ ΤΑΞΗ: Ατελιέ Σπ. Βασιλείου**

Την Παρασκευή 22 Νοεμβρίου 2013 οι μαθητές της Ε2΄ τάξης του Αου Αρσακείου Τοσιτσείου Δημοτικού σχολείου Εκάλης θα επισκεφθούν το σπίτι - εργαστήριο του ζωγράφου Σπ. Βασιλείου, που έχει μετατραπεί σε Μουσείο. Εκεί θα ανακαλύψουν μέσα από το έργο του ζωγράφου τις πτυχές της Νεοελληνικής Τέχνης.

**ΣΤ΄ΤΑΞΗ: Μουσείο Πειραμάτων**

Την Τρίτη 26 Νοεμβρίου 2013 οι μαθητές της ΣΤ΄ τάξης του Αου Αρσακείου Τοσιτσείου Δημοτικού Σχολείου Εκάλης θα παρακολουθήσουν Το πρόγραμμα «Μυστήριο στο Εργαστήρι». Θα γίνουν ντετέκτιβ και θα ξεδιαλύνουν το μυστήριο επιστρατεύοντας μικροσκόπια, ανάλυση DNA και αποτυπώματα.

**29 Νοεμβρίου 2013**

**Ε΄ ΤΑΞΗ: Ατελιέ Σπύρου Βασιλείου**

Την Παρασκευή 29 Νοεμβρίου 2013 οι μαθητές της Ε1΄ τάξης του Αου Αρσακείου Τοσιτσείου Δημοτικού Σχολείου Εκάλης θα επισκεφθούν τοτο σπίτι - εργαστήριο του ζωγράφου Σπ. Βασιλείου, που έχει μετατραπεί σε Μουσείο. Εκεί τα παιδιά θα ανακαλύψουν μέσα από το έργο του ζωγράφου τις πτυχές της Νεοελληνικής Τέχνης.